કોંગ્રેસની નજર હવે તેના પર છે કે 7 જૂને મુખરજી સંઘના કાર્યક્રમમાં શું વાત કહે છે. પાર્ટીની અસહજતા આ સમગ્ર મુદ્દે તેમના નેતાઓની પ્રતિક્રિયાઓમાં પણ સ્પષ્ટપણે ઝલકે છે. પાર્ટી પ્રવક્તા અભિષેક મનુ સિંઘવીએ પ્રણ મુખરજી દ્વારા સંઘના આમંત્રણને સ્વીકારવા માટે સ્પષ્ટપણે જણાવ્યું કે રાષ્ટ્રપતિ બન્યા બાદ જ તેમણે સક્રિય રાજકારણ છોડી દીધું છે. સિંઘવીએ જણાવ્યું કે કોઈ સમારોહમાં તેમનું પ્રવચન આપવું તે તેમની માન્યતાઓને લઈને કોઈ સંકેત નથી. કોંગ્રેસના નેતાએ જણાવ્યું કે પ્રણવ મુખરજીએ પોતાના 50 વર્ષના રાજકીય કેરિયરમાં જે વાતો કહી અને જે વિચારધારા સ્થાપિત કરી તેના આધારે જ તેમને જજ કરવા જોઈએ.